PATVIRTINTA

Alytaus r. Simno gimnazijos direktoriaus

2021 m. gruodžio 29 d. įsakymu Nr. V-132

**ALYTAUS R. SIMNO GIMNAZIJA**

**2022 M. METINIS VEIKLOS PLANAS (ŠVIETIMO IR UGDYMO PROGRAMA)**

1. **M. GIMNAZIJOS VEIKLOS ANALIZĖ**

**I. BENDROS ŽINIOS**

 Alytaus r. Simno gimnazija, įkurta 1944 metais (nuo 2007 m. gimnazija). Tai bendrojo lavinimo mokykla, mokymo forma – dieninė, mokymo kalba – lietuvių kalba, vykdanti formaliojo švietimo programas: pradinio ugdymo, pagrindinio ugdymo, vidurinio ugdymo. Nuo 2017 metų rugsėjo 1 d. veikia ikimokyklinio ugdymo skyrius, kuriame vykdomos ikimokyklinio ir priešmokyklinio ugdymo programos. Taip pat vykdomas neformalus švietimas.

1. **MOKYMOSI APLINKOS, UGDYMO PROCESO ORGANIZAVIMAS**

 Gimnazijos darbuotojai

|  |  |  |  |  |
| --- | --- | --- | --- | --- |
|  |  | 2019-12-31 | 2020-12-31 | 2021-12-31 |
| Bazinė | Ikimokyklinio ugdymo skyrius | Bazinė | Ikimokyklinio ugdymo skyrius | Bazinė | Ikimokyklinio ugdymo skyrius |
| ***1.*** | ***Bendras darbuotojų skaičius*** | 56 | 12 | 51 | 6 | 64 | 15 |
| ***2.*** | ***Pedagoginių darbuotojų skaičius*** | 36 | 8 | 34 | 7 | 32 | 8 |
|  | Iš jų : |  |  |  |  |  |  |
|  | mokytojų pagrindi-nėse pareigose | 29 | 8 | 27 | 7 | 26 | 8 |
|  | mokytojų nepagrin-dinėse pareigose | 7 | 0 | 7 | 0 | 6 | 0 |
| ***3.*** | ***Atestuotų pedagogų skaičius***  | 36 | 8 | 34 | 7 | 32 | 8 |
|  | Turinčių eksperto kvalifikacinę kategoriją | 1 | 0 | 1 | 0 | 1 | 0 |
|  | Turinčių metodininko kvalifikacinę kategoriją | 7 | 0 | 9 | 0 | 7 | 0 |
|  | Turinčių vyresniojo mokytojo kvalifikacinę kategoriją | 24 | 8 | 19 | 7 | 22 | 8 |
|  | Turinčių mokytojo kvalifikacinę kategoriją | 4 | 0 | 0 | 5 | 2 | 0 |
|  | Neatestuotų mokytojų skaičius | 0 | 0 | 0 | 0 | 0 | 0 |

Bazinėje gimnazijoje besimokančių mokinių skaičius

|  |  |  |
| --- | --- | --- |
|  | Klasės | Iš viso |
| 1 | 2 | 3 | 4 | 5 | 6 | 7 | 8 | Ig | IIg | IIIg | IVg |
| 2021-12-31 | 33 | 19 | 25 | 22 | 28 | 26 | 27 | 22 | 25 | 17 | 17 | 19 | 280 |

Ikimokyklinio ugdymo skyrių lankančių vaikų skaičius

|  |  |  |
| --- | --- | --- |
|  | Grupės | Iš viso |
| Vabaliukai | Kodėlčiukai | Smalsiukai | Pelėdžiukai  | Žiniukai |
| 2021-12-31 | 15 | 21 | 21 | 19 | 21 | 83 |

Mokinių skaičiaus kaita per trejus metus (rugsėjo 1 d.)

|  |  |  |
| --- | --- | --- |
| 2019 | 2020 | 2021 |
| Mokinių skaičius | Specialiųjų ugdymosi poreikių | Mokinių skaičius | Specialiųjų ugdymosi poreikių | Mokinių skaičius | Specialiųjų ugdymosi poreikių |
| Bazinė | Skyrius | Bazinė | Skyrius | Bazinė | Skyrius | Bazinė | Skyrius | Bazinė | Skyrius | Bazinė | Skyrius |
| 273 | 76 | 1827\* | 418\* | 269 | 77 | 2224\*  | 320\*  | 281 | 83 | 3128\* | 313\* |

\* – švietimo pagalbos gavėjai

Mokinių laidos per tris metus

|  |  |  |  |  |
| --- | --- | --- | --- | --- |
|  | 4 klasė | 8 klasė | II klasė | IV klasė |
| Buvo mokinių 2019 metais (birželio 21 d.) | 25 | 26 | 19 | 24 |
| Buvo mokinių 2020 metais (birželio 19 d.) | 24 | 17 | 24 | 29 |
| Buvo mokinių 2021 metais (birželio 23 d.) | 27 | 22 | 23 | 13 |
| Iš jų gavo pažymėjimą, išsilavinimo pažymėjimą, brandos atestatą 2019 metais | 25 | 26 | 19 | 24 |
| Iš jų gavo pažymėjimą, išsilavinimo pažymėjimą, brandos atestatą 2020 metais | 24 | 17 | 24 | 29 |
| Iš jų gavo pažymėjimą, išsilavinimo pažymėjimą, brandos atestatą 2021 metais | 27 | 22 | 23 | 13 |

 II klasėje mokėsi 23 mokiniai. Jie sėkmingai atliko anglų kalbos mokėjimo lygio nustatymo užduotis. Pagrindinio išsilavinimo pažymėjimus gavo visi klasės mokiniai. Vienas mokinys atleistas nuo PUPP. 18 iš jų tęsia mokslus Simno gimnazijoje, 5 pasirinko profesijos studijas Alytaus profesinio rengimo centre.

PUPP rezultatai.

|  |  |  |
| --- | --- | --- |
| Dalykas | Surinktų taškų vidurkis | Maksimalus galimas taškų vidurkis |
| Lietuvių kalba ir literatūra | 25,5 | 60 |
| Matematika | 21,6 | 45 |

 Rezultatai nedžiugina, galimai įtakos turėjo nuotolinis mokymas, ne visi mokiniai gebėjo dirbti savarankiškai, trūko kompetencijos mokytis. 2022 metais metodinės tarybos bei grupių planuose šiems klausimams bus skiriamas dėmesys.

 Brandos egzaminus laikė 13 abiturientų. Vienas mokinys informacinių technologijų egzamino gavo aukščiausią įvertinimą – 100. Geriausias balų vidurkis informacinių technologijų egzamino – 99 (2 mokiniai). Kitų egzaminų vidurkiai: istorijos – 42,7 (4 mokiniai), anglų kalbos – 59,9 (11 mokinių), biologijos – 50,5 (2 mokiniai), geografijos – 52,2 (7 mokiniai), lietuvių k. ir literatūros – 27,6 (8 mokiniai), matematikos – 34,5 (7 mokiniai) bei chemijos – 24 (1 mokinys). Vienas mokinys neišlaikė dviejų egzaminų. Mokyklinius egzaminus rinkosi 6 mokiniai (dailė, lietuvių kalba ir literatūra). Į šalies universitetus įstojo 5 mokiniai, 1 mokinys tęsia mokslus kolegijoje, 2 profesinio rengimo centre, 2 tarnauja kariuomenėje ir 3 dirba.

 Valstybiniai brandos egzaminai

|  |  |  |
| --- | --- | --- |
|  | **Lietuvių k. egzaminas** |  |
| 2019 metai | 2020 metai | 2021 metai |
| Pasirinkusių skaičius | Išlaikiusių skaičius | Įvertintų 50 balų ir daugiau | Pasirinkusių skaičius | Išlaikiusių skaičius | Įvertintų 50 balų ir daugiau | Pasirinkusių skaičius | Išlaikiusių skaičius | Įvertintų 50 balų ir daugiau |
| 22 | 22(100%) | 14(64%) | 20 | 20(100%) | 6(30%) | 8 | 6 | 1(12,5%) |
|  | **Matematikos egzaminas** |  |
| 16 | 14(88%) | 6(38%) | 22 | 12(54,5%) | 2(9%) | 7 | 6 | 2(28,5) |
|  | **Istorijos egzaminas** |  |
| 11 | 11(100%) | 3(27%) | 6 | 6(100%) | 4(66,6%) | 4 | 4 | 1(25%) |
| **Užsienio kalbos (anglų) egzaminas** |
| 20 | 20(100%) | 15(75%) | 19 | 19(100%) | 16(84%) | 11 | 11 | 9(81,8%) |
|  | **Užsienio kalbos (rusų) egzaminas** |  |
| 1 | 1 (100%) | 1(100%) | – | – | – | – | – | – |
|  | **Chemijos egzaminas** |  |
| 5 | 5(100%) | 5(100%) | 1 | 1(100%) | 0(0%) | 1 | 1 | 0 |
|  | **Fizikos egzaminas** |  |
| – | – | – | – | – | – |  |  |  |
|  | **Biologijos egzaminas** |  |
| 11 | 11(100%) | 6(54%) | 7 | 7(100%) | 3(43%) | 2 | 2 | 1(50%) |
|  | **Geografijos egzaminas** |  |
| 10 | 10(100%) | 6(60%) | 15 | 15(100%) | 6(40%) | 7 | 7 | 5(71,4%) |
|  | **Informacinių technologijų egzaminas** |  |
| 1 | 1(100%) | 1(100%) | 6 | 6(100%) | 3(50%) | 2 | 2 | 2(100%) |

 Mokykliniai brandos egzaminai

|  |  |  |
| --- | --- | --- |
|  | **Lietuvių k. egzaminas** |  |
| 2019 metai | 2020 metai | 2021 metai |
| Pasirinkusių skaičius | Išlaikiusių skaičius | Įvertinimas9–10 | Pasirinkusių skaičius | Išlaikiusių skaičius | Įvertinimas9–10 | Pasirinkusių skaičius | Išlaikiusių skaičius | Įvertinimas9–10 |
| 2 | 2(100%) | 0 % | 9 | 9(100%) | 0% | 5 | 5 | 0% |
|  | **Dailės egzaminas** |  |
| 9 | 9(100%) | 9(100%) | 9 | 9(100%) | 9(89%) | 3 | 3 | 2(66,6%) |
|  | **Technologijų egzaminas** |  |
| – | – | – | 4 | 4(100%) | 1(25%) | – | – | – |

2020 m. Nacionalinėje mokinių pasiekimų patikroje mokiniai nedalyvavo.

Per metus buvo stebima mokinių pažanga, rekomenduojama lankyti konsultacijas, informuojami tėvai apie lankstų konsultacijų grafiką. Pavasarį abiturientai lankė papildomas konsultacijas nuotolinio mokykosi praradimams kompensuoti.

Kaip ir praėjusiais metais dėmesys skiriamas pažangos stebėjimui, fiksavimui, rezultatų aptarimui. Pedagogų bendruomenė ieškojo veiksmingų priemonių, kurios padėtų pagerinti kiekvieno mokinio pasiekimus, atskleistų jų gebėjimus, todėl buvo nutarta dalyvauti projekte „Žemų pasiekimų mokinių mokymosi rezultatų gerinimas per socialinį, emocinį ugdymą“. Sprendžiant įtraukties mokytis sunkumų patiriančių mokinių ugdymo problemą, bendru pedagogų sprendimu, buvo pasirinkta socialinio emocinio ugdymo kryptis ir į projektą įtraukti 4, 8 klasių mokiniai.

Mokiniams siūlomi poreikius ir gebėjimus atitinkantys dalykų moduliai: lietuvių kalbos, anglų kalbos, matematikos, istorijos, biologijos, chemijos, informacinių technologijų; pasirenkamieji dalykai: braižyba, ekonomika, krašto gynyba, sveika gyvensena. Po pamokų mokiniai turėjo galimybę lankyti papildomas konsultacijas.

 Gimnazijoje buvo organizuota 12 dalykinių olimpiadų. Olimpiadų nugalėtojai dalyvavo rajoniniuose turuose, kuriuose tarp I–II klasių laimėtos 1 antra vieta ir 6 pirmos vietos, tarp III–IV klasių – 1 trečia, 2 antros ir 4 pirmos vietos. Olimpiados vyko nuotoliniu būdu.

 Pažintinės, kultūrinės, projektinės veiklos dėl karantino buvo nukeltos į rugsėjo – gruodžio mėnesius. Gimnazijos mokiniai dalyvavo Kultūros paso ir Geros savijautos programų renginiuose.

**Metodinės tarybos veikla**

 Metodinė taryba kryptingai dirbo telkdama mokytojus metodiniam, profesiniam, intelektualiam bei dvasiniam tobulėjimui. Veikla buvo vykdoma kontaktiniu (rugsėjo – spalio mėn.) ir nuotoliniu (lapkričio – birželio mėn.) būdu.

 Metodinėse grupėse mokytojai aptarė ugdymo turinio planavimą, ilgalaikius planus ir neformaliojo ugdymo programas, mokinių pažangos ir pasiekimų vertinimo informacijos kaupimo bei fiksavimo būdus.

 Pagal numatytą planą vyko pusmečių ir metinių ugdymo(si) rezultatų, mokinių motyvacijos ir lankomumo; mokinių darbo diferencijavimo ir individualizavimo aptarimai. IV klasės mokytojai organizavo bandomuosius brandos egzaminus ir pateikė rezultatų analizę. Pedagogai dalinosi patirtimi apie mokinių asmeninės pažangos stebėseną ir jos panaudojimą siekiant ugdymosi kokybės veiksmingumo.

 Mokytojai organizavo dalykų olimpiadas gimnazijoje, jų paruošti mokiniai dalyvavo rajoninėse bei respublikinėse olimpiadose. Pedagogai dalyvavo projekte ,,Ugdymo organizavimo ir mokymosi pagalbos teikimo modelių žemų mokinių pasiekimų gerinimui parengimas“ ir vedė atviras pamokas bei dalinosi patirtimi apie socialinį emocinį ugdymą siekiant aukštesnių ugdymosi rezultatų. Metodinis ir dalykinis bendradarbiavimas vyko organizuojant integruotas pamokas ir dalijantis gerąja pedagogine patirtimi atvirų pamokų metu.

 Klasių auklėtojos vykdė prevencines programas, kartu su mokiniais dalyvavo nuotolinėse paskaitose, karjeros ugdymo programos veiklose, socialinėse – pilietinėse akcijose, gimnazijos organizuojamuose renginiuose.

 Mokytojai aktyviai dalyvavo kvalifikacijos tobulinimo renginiuose, seminaruose, ekskursijose, išvykoje į Kauno muzikinį teatrą.

**Vaiko gerovės komisijos veikla**

 2021 m. Simno gimnazijos vaiko gerovės komisija veiklos prioritetu numatė gimnazijos bendruomenės narių aktyvaus įsitraukimo į prevencinę veiklą skatinimą. Siekiant numatyto prioriteto, didžiausias dėmesys buvo skiriamas projekto „Žemų pasiekimų mokinių mokymosi rezultatų gerinimas per socialinį, emocinį ugdymą“ veiklų įgyvendinimui, prevencinio darbo koordinavimui, saugios ir palankios vaiko augimui aplinkos kūrimui. Kaip ir kasmet dėmesys buvo skiriamas švietimo pagalbos teikimui, mokomųjų programų pritaikymui ir individualizavimui.

 Per 2021 m. įvyko 11 posėdžių (4 nuotoliniu būdu), kuriuose buvo svarstomas mokinių pamokų lankomumas (3 kartus), analizuojami mokinių elgesio taisyklių pažeidimai ir numatomos priemonės jiems šalinti (3 kartus), aptariamas prevencinių programų ir projektų pasirinkimas (1 kartus), švietimo pagalbos teikimas (3 kartą), atliktas pirminis ar pakartotinas 9 mokinių, turinčių specialiuosius ugdymosi poreikius, įvertinimas, svarstytas nelaimingas atsitikimas per fizinio ugdymo pamoką, atrinkti mokiniai, dalyvausiantys stovykloje „Mokomės linksmai“.

Socialinė pedagogė rūpinosi mokinių nemokamo maitinimo, programų „Vaisių vartojimo skatinimas mokyklose“, „Pienas vaikams“ organizavimu bei priežiūra (programose dalyvavo ikimokyklinio ugdymo skyriaus vaikai ir 1–4 klasių mokiniai). Kaip ir kasmet vyko glaudus bendradarbiavimas su Simno, Krokialaukio seniūnijų socialinėmis darbuotojomis dėl mokinių lankomumo ir atvejo šeimų, vaiko teisių tarnyba, tarpinstitucinio bendradarbiavimo koordinatore dėl pagalbos vaikams teikimo. Kadangi gimnazijoje nėra psichologo, buvo koordinuojamos konsultacijos su visuomeninio sveikatos biuro psichologu, pas kurį apsilankė 4 mokiniai ir jų tėvų. Organizuojant prevencines priemones kaip ir kasmet buvo dalyvaujama projektuose: Laisvės TV projekte „Kartu“: vyko susitikimas su aktore Kristina Savickyte ir jos paskaita apie vertybes, Giedrės Valavičiūtės, paskaita kūniškumo tema „Dydis nesvarbu“, Emo Griciaus paskaita apie socialinių tinklų iliuzijas, Urtės Karalaitės paskaita apie emocijų valdymą „Greito gyvenimo lėti pokalbiai“, Ingos Globės – intelekto lavinimo instruktorės paskaita 8–I klasių mokiniams „Prasmingų santykių kūrimas“, Gerdos Meištaitės – pagalbos tarnybų „Vaikų linija“ ir „Niekieno vaikai“ koordinatore, savanoriaujančia daugelyje sričių paskaita penktokams - „Emocijų valdymas“.

 Gimnazijoje vyko akcijos: „Uždek žvakelę ant pamiršto kapo“, maltiečių akcijos – „ Pasidalink savo gerumu“ , „Gerumo darbai“. Vyresnių klasių mokiniai ir mokytojai dalyvavo Maisto banko akcijose, Alytaus PVK piešinių konkurse „Aš Saugus kelyje“. Kovo mėnesį buvo organizuojamos veiklos prieš patyčias ir smurtą, dalyvavo visų klasių mokiniai. Vyko Alytaus PPK paskaita 7 klasės mokiniams „Teisinė atsakomybė. Gimnazijos komanda dalyvavo teisinių žinių konkurse „Temidė“ ir užėmė 3 vietą.

 Alytaus rajono savivaldybės visuomenės sveikatos biuro specialistė organizavo užsiėmimus sveikos gyvensenos sveikatos stiprinimo ir sveikos mitybos klausimais. 8 kartus mokiniams suteikta pirmoji pagalba, 12 kartų konsultuoti mokytojai ir tėvai. Buvo organizuojami greitųjų antigenų testų bei paviršių patikrinimai gimnazijoje ir ikimokyklinio ugdymo skyriuje.

Iš 364 vaikų, ugdomų Simno gimnazijoje 46 iš jų buvo teikiama logopedo pagalba.

 Nuo 2021metų lapkričio mėnesio iki birželio mėnesio pratybos vyko nuotoliniu būdu. Vyko

individualios konsultacijos.

Logopedė bendradarbiavo su mokyklos vadovais, mokytojais, mokinių tėvais ir mokiniais. Padėjo pedagogams pildyti mokinių, siunčiamų į Alytaus miesto Pedagoginę psichologinę tarnybą, dokumentus, konsultavo dėl programų individualizavimo, pritaikymo ar kitais specialiojo ugdymo klausimais.

 Logopedė teikia metodinę pagalbą visų dalykų mokytojams. Vyko glaudus bendravimas ir bendradarbiavimas su gimnazijos socialine pedagoge. Bendradarbiaujama su Alytaus miesto pedagoginės psichologinės tarnybos specialistais, dėl specialiųjų poreikių mokinių pirminio ir pakartotinio specialiųjų poreikių vertinimo. Taip pat bendradarbiaujama su mokinių tėvais konsultuojant juos įvairiais specialiojo ugdymo klausimais.

2021 m. toliau buvo vykdoma gyvenimo įgūdžių programa „Paauglystės kryžkelės“ (5–8 klasių mokiniams), „Raktai į sėkmę“ (I–IV gimn. klasių mokiniams). Pradinių klasių mokytojai sėkmingai vykdo į vaiko ir šeimos socialinių įgūdžių ugdymą orientuotą programą „Įveikime kartu“ ir „Obuolio draugai“. Ikimokyklinio ugdymo skyriaus mokytojos vykdė prevencinę programą „Kimochis“. Toliau buvo vykdomas projektas „Bendrojo ugdymo turinio ir organizavimo modelių sukūrimas ir išbandymas bendrajame ugdyme“ 1.3. veikla „Ugdymo organizavimo ir mokymosi pagalbos teikimo modelių žemų mokinių pasiekimų gerinimui parengimas ir įgyvendinimas“. Visi vaiko gerovės komisijos nariai kėlė savo profesinę kvalifikaciją įvairiuose seminaruose.

 Krizinių situacijų per 2021 metus nebuvo.

 Gimnazijoje veikia dvi pailgintos dienos grupės, kurios atlieka visos dienos mokyklos koncepsiją.

 Ir toliau turtinama mokymosi bazė naujomis informacinėmis technologijomis ir šiuolaikinėmis mokymosi priemonėmis. Nupirkti 3 kompiuteriai, 2 spausdintuvai, interaktyvi lenta. Technologijų kabinetas pasipildė siaurapjūkliu, šlifuokliu, akumuliatoriniu suktuvu, gręžtuvu. Visi gimnazijos mokiniai, pageidavę kompiuterių ar internetinio ryšio nuotoliniam mokymui(si), buvo jais aprūpinti. Gimnazijos skaitykla papildoma nauja literatūra bei atnaujinamas informacinis taškas. Naujiems vadovėliams įsigyti panaudota 5600 eurų, IKT diegimui ir naudojimui 11400 eurų suma.

 Nuolatos rūpinamasi gimnazijos patalpų švara, įsigyjama kanceliarinių, ūkinių prekių, inventoriaus. Užtikrinama tinkama ugdymo(si) aplinka: saugios patalpos, geras apšvietimas, stebėjimo kameros patalpose ir lauke. Senos, nerenovuotos gimnazijos dirbtuvės nenaudojamos antri metai.

 Kaip ir kasmet sudarytos sąlygas mokiniams saugiai atvykti į gimnaziją. Mokinius paveža trys geltonieji autobusai. Mokinių pavėžėjimas vykdomas vadovaujantis Mokinių pavėžėjimo tvarkos aprašu. Mokinių pavėžėjimo komisija, atsižvelgdama į vaikų gyvenamąsias vietas, mokslo metų pradžioje aptaria maršrutus, kuriuos tvirtina rajono savivaldybė.

**III. NEFORMALAUS UGDYMO ORGANIZAVIMAS**

 Gimnazija užtikrina neformalųjį ugdymą pagal mokinių poreikius ir gimnazijos galimybes. Neformalaus ugdymo valandos skiriamos pagal būrelių veiklos rezultatyvumą, mokinių pageidavimus atlikus tyrimus, tenkinant mokinių poreikius. Pagal ugdymo planą neformaliajam ugdymui skirtos 27 val., panaudotos 25 val. Gimnazijoje veikia 16 neformaliojo ugdymo būrelių.

Neformaliojo švietimo veiklų mokinių pasirinkimai:

|  |  |  |
| --- | --- | --- |
| **2019 m.** | **2020 m.** | **2021 m.** |
| Neformaliojo ugdymo užsiėmimus lankė (proc.) |
| 75,7 | 71,3 | 77,0 |
| Vieną užsiėmimą lankė (proc.) |
| 34,1 | 34,0 | 45,0 |
| Du užsiėmimus lankė (proc.) |
| 21.9 | 21,0 | 22,0 |
|  Tris užsiėmimus lankė (proc.)  |
| 10,2 | 10,4 | 10,0 |
| Nelankė nė vieno (proc.) |
| 25,3 | 22,3 | 23,0 |

 Neformaliojo švietimo užsiėmimų pasiskirstymas pagal veiklos pobūdį:

1. Meninė raiška: liaudiškos muzikos kapela, choras, vokalinis ansamblis, darbščiųjų rankų būrelis, dailės būrelis, kūrybos erdvės – 8 val.

|  |  |  |
| --- | --- | --- |
| 2019 m. | 2020m. | 2021 m. |
| 8 | 8 | 8 |

2. Sportas, sveika gyvensena: tinklinio, krepšinio, futbolo, ritminių šokių būreliai – 7 val.

|  |  |  |
| --- | --- | --- |
| 2019 m.  | 2020 m. | 2021 m.  |
| 9 | 6 | 7 |

3. Literatūra, rašymas – 0 val.

|  |  |  |
| --- | --- | --- |
| 2019 m. | 2020 m. | 2021 m. |
| 2 | 2 | 0 |

4. Etninė kultūra, kraštotyra (kraštotyros, etnokultūros) – 2 val.

|  |  |  |
| --- | --- | --- |
| 2019 m. | 2020 m. | 2021 m. |
| 2 | 2 | 2 |

5. Kita veikla: šaulių būrelis, „Pirmieji žingsniai informatikos pasaulyje“, „Mažoji laboratorija“, „Skaičių šalyje“, „Smalsiukai“, „Lyderių mokykla“ – 8 val.

|  |  |  |
| --- | --- | --- |
| 2019 m. | 2020 m. | 2021 m. |
| 7 | 7 | 8 |

 Gimnazijoje pradėjo veikti naujas būrelis „Lyderių mokykla“.

Popamokinė veikla gimnazijoje

 Gimnazijoje organizuoti tradiciniai renginiai:

Mokslo ir žinių diena; mokinių savivaldos diena, skirta Mokytojo profesinei šventei; abiturientų Šimtadienis; Paskutinio skambučio ir išleistuvių šventės; Kaziuko mugė; Netradicinė diena – „Kalėdų belaukiant“; Valentino diena; [„Moliūgų“ ir „Helovyno“ šventė](https://www.simnogimnazija.lt/2020/10/27/moliugu-ir-helovyno-svente/)s; Antikorupcijos dieną; Tolerancijos diena; Draugo diena; Solidarumo bėgimas; Europos kultūros paveldo diena; realinių mokslų savaitė; Europos saugaus eismo diena; „Garbės Apdovanojimai 2021“; suaugusiųjų mokymosi savaitė; Žemės dieną vyko kartu su Asociacijos „Gyvoji planeta“ inicijuotu projektu „Tavo žinia žmonijai“, kurio pagrindinis tikslas – žinutės Žmonijai perdavimas per „Instagram“ programą.

 Paminėtos atmintinos datos: Lietuvos žydų genocido diena – organizuotas „Atminties kelias 1941-2021“ Simne; Vasario 16-oji; [Tarptautinė edukacijos diena](https://www.simnogimnazija.lt/2020/01/28/pamineta-tarptautine-edukacijos-diena/); [Europos paveldo dien](https://www.simnogimnazija.lt/2019/09/23/simno-gimnazijos-mokiniai-minejo-europos-paveldo-diena/)a; Sausio 13-osios aukoms atminti organizuotas simbolinis minėjimas – mokinių žygis Simno gatvėmis „Gyvybės ir mirties keliu“; Europos saugaus eismo diena; Lietuvos kariuomenės diena; paminėjome birželio 14-ąją prisijungdami prie pilietinės iniciatyvos „Gyvybės medis“. Paminėtos pasaulinės dienos: Žemės, diena be tabako, vaikų gynimo, Spaudos atgavimo, kalbos ir knygos, socialinio ir emocinio ugdymo.

 Organizuotos išvykos:

Mokinių tarybos išvyka į LR Seimą; dalyvauta edukacinėje pamokoje Lietuvos Respublikos Seime; IV klasės mokiniai vyko į pažintinę ekskursijoje į Anykščius; 4A klasės mokiniai su tėvais vyko į pramogų ir nuotykių parką „Tarzanija“; 4B klasės mokiniai lankėsi Druskininkuose, Grūto parke, miško muziejuje „Girios aidas“, M. K. Čiurlionio memorialiniame muziejuje; 1A ir 2A klasių mokiniai vyko į Metelių regioninį parką.

Mokiniai dalyvavo konkursuose:

„Animuoju lietuvišką pasaką 2021“; Dzūkijos regiono jaunųjų bendrovių verslo idėjų konkurso „Dzūkų Pitchas 2021“; tvariausias projektas; Jaunieji šauliai dalyvavo II-ame viktorinos ,,Ką žinai apie Lietuvos kariuomenę?“etape; I-ajame Respublikiniame jaunųjų atlikėjų pučiamaisiais ir mušamaisiais muzikos instrumentais konkurse „Vaikystės vėjas 2021“ 5A  klasės mokinys Kipras Miesčionaitis užėmė I vietą, o IV tarptautiniame konkurse „Daina miestui“ jis tapo diplomantu; II respublikiniame jaunųjų muzikantų konkurse „Muzika-@” II vieta; muzikos festivalyje-konkurse „Meilės giesmės“; Lietuvos mokinių VEX IQ nuotolinių (virtualių) robotų varžybose „Mažvydo taurė – 2021“.

Ugdymas karjerai:

Visa veikla vyko nuotoliniu būdu: mokiniai susitiko su Lietuvos kariuomenės Alytaus prievolės vyriausiuoju verbuotoju kpt. Ryčiu Janulevičiumi; su LAMABPO konsultante; su KTU studijų centro koordinatore; su profesoriumi Vytautu Lansbergiu; rašytoja R. Dmuchovskiene ir dailininku G. Jociu; su Simno „Žuvininkystės tarnybos Žuvivaisos skyrius“ darbuotojais. Bendradarbiavome su Marijampolės kolegijos ir Alytaus kolegijos dėstytojais.

Dalyvavome virtualiuose renginiuose: parodoje „Studijos 2021“; Asmeninių savybių įvertinimas, programoje „Startuok su Marko“; suorganizuota nuotolinė Karjeros diena „Šok į tėvų klumpes“.

 Nuotoliniuose sporto renginiuose: Sveikatingumo diena; Sveikatingumo mankšta; Europos Judumo savaitė; dalyvavome Respublikiniame projekte „Sveikata visus metus 2021“; Jaunųjų šaulių dieninė stovykla; „Linksmoji vasaros futbolo mokykla“. Vyko Specialiosios olimpiados programa „Jaunieji atletai“ su Alytaus r. Simno specialiąja mokykla; Solidarumo bėgimas „Gelbėkit vaikus“; Pėsčiųjų žygis „Pažink savo kraštą“; „Šauniausio ir taikliausio šaulio rinkimai“. Alytaus Jogos studijos vadovas Andrius Bulovas gimnazijos IA klasės mokinius supažindino su sveikatingumo mankšta; jaunieji šauliai dalyvavo Šv. Jokūbo kelio jaunųjų ambasadorių estafetėje; 1A, 2A ir 4B klasės mokiniai dalyvavo nuotolinėje fizinio ugdymo pamokoje, kurią vedė fizinio ugdymo mokytojas metodininkas Egidijus Marozas iš Panevėžio rajono Ramygalos gimnazijos. Šios iniciatyvos tikslas – nuotoliniu būdu surengti tūkstantį pamokų visos Lietuvos vaikams. Iššūkis „Einu, bėgu, važiuoju!“.

 Projektuose: VšĮ „Laisvės TV“ projektas „Kartu “; tarptautiniame projekte ,,Pasaulinė sniego diena 2021”; jaunieji šauliais dalyvavo respublikiniame projekte „Sveikata visus metus 2021”; Žemės dieną paminėjome kartu su Asociacija „Gyvoji planeta“ inicijuotu projektu „Tavo žinia žmonijai“, kurio pagrindinis tikslas – žinutės Žmonijai perdavimas per „Instagram“ programą.

 Akcijose: Pirmosios ponios Dianos Nausėdienės „Baltojo paukščio“, skirta Prezidentūros kalėdinės eglutės papuošimų gamybai – paukščių vėlimui iš vilnos; „Uždek žvakutę ant pamiršto kapo“; maltiečiai dalyvavo ,,Maisto banko“ akcijoje.

 Pradinių klasių mokiniaidalyvavo Tarptautiniame vaikų žemėlapių konkurse ,,Mano ateities pasaulis“.

 Respublikiniuose konkursuose: „Kengūra 2021“; KINGS olimpiadoje; „Olimpis 2021“; „Bebras 2021“; „Gaminame kartu tau, Mamyte“; ,,Mano mylimiausias laukinis gyvūnas“. Kūrybiniuose projektuose: ,,Mano amuletas – Laimos palytėtas”; „Tavo žinia žmonijai“; ketvirtų klasių mokinių virtualios kūrybinės kelionės – konkurse „Pažink Lietuvą“. Socialinio plakato konkurse „Šalia mūsų ar už sienos“; konkurse-parodoje ,,Kelionė po Lietuvą” .

 Konkursuose: „Draugiškas gamtai; „Advento kalendorius“; dailyraščio konkursas „Gražiausias žodis – Lietuva“; „Piešiu šeimą“; „Laiminga vaikystė”; Alytaus rajono savivaldybės viešosios bibliotekos konkurse „Stebuklinga kalėdinė pasaka“.

Simno gimnazijos ikimokyklinio ugdymo skyrius

 Simno gimnazijos ikimokyklinio ugdymo skyrius dirba ekologine ir etnine kryptimis. Ugdydami ekologinę kultūrą, skatiname aktyvų domėjimąsi gamtos pasauliu, giliname tiesiogiai stebimos aplinkos pažinimą, skiepijame pagarbą Tėvynei, žmogui, gyvybei ir ugdome atsakomybę už juos.

 Vyko įvairios šventės: Eksperimentų diena; Tarptautinė sniego diena; Užgavėnių rytmetys „Žiema, žiema, bėk iš kiemo”; eilėraščių konkursas ,,Eilėraščių pynė Lietuvai”; rytmetys ,,Rid rid margutis”. Savaitė be patyčių; projektas ,,Gamtos karalystėje”; dalyvavo talkoje DAROM 2021 m. Vyko renginys mamyčių dienai ,,Vėduoklė mamai”. Sportinis renginys vaikų gynimo dienai „Šypsokis, vaikyste”. Saugaus eismo savaitė „Saugus kelias į darželį“. Košės diena „Viru, viru košę”. Kolektyvinis darbas iš gamtinės medžiagos lauke „Rudens spalvų vėliavos”. Renginys „Rudens mozaika”. Akcija: „Aukšti kalneliai – kieti akmenėliai”. Sveiko maisto savaitė „Raudonskruostis obuoliukas”. Renginys „Seneli baltaūsi, ateik darželin tu” . Dalyvauta respublikinėje ikimokyklinio ir priešmokyklinio ugdymo vaikų fotografijų parodoje „Stilingas ruduo“; ,,Velykų šventė „Aš margutį ridenu…!“

 Priešmokyklinio ir ikimokyklinio ugdymo grupės dalyvavo projektuose ir parodose: Ikimokyklinio ir priešmokyklinio amžiaus vaikų, jų tėvų, mokytojų STEAM projekte „Laisvės bokštas“. Investments projekte „Skatinti tėvų ir pedagogų bendradarbiavimą bei didinti vaikų ir tėvų finansinį raštingumą, sąmoningumą Lietuvoje“. Respublikinėse ikimokyklinio ir priešmokyklinio amžiaus vaikų, tėvų ir pedagogų kūrybinių darbų parodoje „Mano mamytė darbšti kaip bitė“. Respublikinėje ikimokyklinio ir priešmokyklinio amžiaus vaikų, tėvų ir pedagogų kūrybinių darbų parodoje ,,Svečiuose pas bites“, skirtoje pasaulinei bičių dienai paminėti. „Spalvotas margutis pasaulyje“; „Velykų medis“; „Bundantys vabaliukai, vabzdžiai ir ropliai“; „Gėlė mamai“; „Skrenda mano aitvarėlis“; „Skrybėlė tėčiui“; „Pavasarinės pievos gyventojai“; „Lietuvos karaliaus Mindaugo karūna“; „Piešiu gamtos teptuku“; „Ponios rudeninė skrybėlė“; „Medžiai puošiasi rudens spalvomis“; „Vėlinių žvakė“; „Sveiki atvykę į grybų karalystę“; „Stilingas ruduo“; „Lietuva mano širdyje“; „Gamtos karalystėje“; „Vandens paslaptys“; projektas-paroda „Rudeniu kvepiantis arbatos puodelis auklėtojai“.

Gimnazija ir toliau kryptingai kuria savo įvaizdį vietos bendruomenėje. Šiais metais peržiūrėta ir atnaujinta elektroninės svetainės medžiaga, naujausia informaciją siunčiama į Alytaus rajono savivaldybę, operatyviai talpinama medžiaga gimnazijos svetainėje ir Facebook apie vykdomą veiklą, mokinių pasiekimus, dalyvavimą projektuose, edukaciniuose renginiuose.

**IV. VEIKLOS STIPRIŲJŲ IR SILPNŲJŲ PUSIŲ BEI GALIMYBIŲ IR GRĖSMIŲ ANALIZĖ (SSGG)**

Atliekant gimnazijos veiklos kokybės įsivertinimą, buvo renkami patikimi duomenys pasirenkant tinkamus socialinio tyrimo metodus. Duomenims rinkti ir jiems apdoroti naudotasi Nacionalinės mokyklų vertinimo agentūros tiesiogine internetine sistema www.iqesonline.lt. Gimnazijos veiklos kokybės įsivertinimui plačiai taikomi antrinių duomenų šaltiniai: kiekybiniai mokyklos stebėsenos duomenys, mokinių pažangos ir mokymosi pasiekimų duomenys, mokytojų ir vadovų ugdymo proceso stebėsenos duomenys, įvairių gimnazijoje vykdytų apklausų ir tyrimų duomenys ir kt.

Veiklos įsivertinimas Alytaus r. Simno gimnazijoje atliekamas pagal  2016 m. kovo 29 d. LR ŠMM įsakymu Nr. V-267 patvirtintą „Mokyklos, įgyvendinančios bendrojo ugdymo programas, veiklos kokybės įsivertinimo metodiką“.

Giluminiam gimnazijos kokybės veiklos įsivertinimui buvo pasirinkta:

|  |  |  |  |
| --- | --- | --- | --- |
| Sritis  | Tema | Rodiklio Nr. | Raktiniai žodžiai |
| 2. Sritis yra Ugdymas(is) ir mokinių patirtys. | 2.2.Vadovavimas mokymuisi. | 2.2.2. Ugdymo(si) organizavimas. | diferencijavimas, individualizavimas, suasmeninimas, įvairovė |
| 4. Lyderystė ir vadyba | 4.2. Mokymasis irveikimas komandomis. | 4.2.2.Bendradarbiavimas su tėvais. | Įsitraukimas |

1. sritis. Pateiktos rekomendacijos:

1. Mokinių mokymosi stilius nustatyti kiekvienų mokslo metų pradžioje.

2. Mokytojams paruošti atmintines, kuriomis remdamiesi atpažintų mokinių poreikius ir individualizuotų mokymąsi.

3. Ruošti diferencijuotą įvairaus sudėtingumo mokomąją medžiagą, užduotis, atsiskaitomuosius darbus, namų darbus atsižvelgti į mokinio individualius poreikius. Pasirenkamųjų dalykų mokytojams patraukliai mokiniams pristatyti dėstomo dalyko filosofiją, kuri skatintų mokinius pasirinkti.

4. Pamokose, klasės valandėlėse, neformalaus švietimo būreliuose daugiau dėmesio skirti mokėjimo mokytis kompetencijos (kiekvieną mokyti išsikelti realius mokymosi tikslus, pasirinkti mokymosi strategijas ir priemones) ir asmeninės kompetencijos (mokyti kryptingai siekti tikslų, įvertinti savo jėgas) ugdymui.

5. Diegti kolegialų grįžtamąjį ryšį, numatant konkrečius svarstytinus klausimus: ugdymo personalizavimas, skirtingų užduočių skirtingų gebėjimų mokiniams pateikimas, pagalba mokiniui pamokoje.

6. Efektyviau išnaudoti elektroninio dienyno galimybes teikiant informaciją mokiniams, tėvams (globėjams) apie mokinių daromą pažangą, mokymosi organizavimą (pagyrimai, pastabos apie pamokas, konsultavimas, namų darbų skyrimas).

7. Skatinti mokinius lankyti dalyko konsultacijos, kuriose mokymosi sunkumai būtų šalinami individualių pokalbių, skiriamų papildomų užduočių metu.

8. Dažniau individualizuoti pamokų ir namų darbų užduotis, leisti mokiniams pasirinkti atliekamų užduočių kiekį.

9. Metodinėje taryboje aptarti ir numatyti priemones mokytojų kvalifikacijos tobulinimui diferencijavimo ir personalizavimo klausimais.

4 sritis. Pateiktos rekomendacijos:

1. Klasių auklėtojams išnaudoti nuotolinio darbo teikiamas galimybes, bendradarbiaujant su tėvais bei globėjais vaizdo susitikimų „Zoom“ ir „MS Teams“ programomis, Tamo dienyne pavyzdingai planuoti ir fiksuoti virtualius susirinkimus, kitas klasių vadovų veiklas.

2. Skatinti tėvų aktyvumą ir domėjimąsi gimnazijos veiklomis organizuojant gimnazijos ar klasių renginius, prioritetą teikiant neoficialiam ir netradiciniam bendradarbiavimo formatui.

3. Sudaryti galimybę tėvams siūlyti jiems naudingas veiklas, prieš mokslo metus sužinoti tėvų lūkesčius, gauti grįžtamą ryšį, ko tikimasi iš gimnazijos. Šį procesą įtraukti į klasių vadovų planavimo ciklą.

4. Skatinti tėvus kartu su vaikais dalyvauti įvairiuose mokyklos-darželio renginiuose, padėti pasirengti renginiams arba patiems juose dalyvauti.

SSGG

|  |  |
| --- | --- |
| **Stiprybės** | **Silpnybės** |
| 1. Sistemingas gimnazijos veiklų viešinimas naudojant socialinius tinklus ir gimnazijos tinklapį.
2. Tvarkinga, jauki, estetiška mokykla ir jos aplinka.
3. Pakankama pasirenkamųjų dalykų, dalykų modulių ir neformalaus švietimo programų pasiūla.
4. Mokiniai skatinami būti aktyvūs gimnazijos gyvenimo kūrėjai, veikia „Lyderystės mokykla“.
5. Į STEAM orentuotas ugdymas

6. Sudarytos sąlygos kvalifikacijos tobulinimui ir naujų kompetencijų įgijimui.7. Vyksta tradiciniai mokyklos renginiai ir projektai. 8. Racionaliai naudojami finansiniai ištekliai.9. Užtikrintas moksleivių pavėžėjimas, socialiai remtinų mokinių nemokamas maitinimas. | 1. 1. Nesuremontuota ir reikalavimų neatitinkanti gimnazijos sporto salė.
2. 2. Nepakankama dalies mokinių mokymosi motyvacija.
3. 3. Neteikiama psichologo, specialiojo pedagogo pagalba mokiniams, turintiems vidutinių ir didelių specialiųjų ugdymosi poreikių.

4. Neatsakingas dalies mokinių ir tėvų požiūris į pamokų lankomumą. |
| **Galimybės** | **Grėsmės** |
| 1. Dalyvavimas projektuose ir programose.
2. Mokytojų naujų bendradarbiavimo formų paieška, dalijimasis gerąja patirtimi.
3. Bendruomenės mokymasis siekiant kiekvieno mokinio ūgties
4. IT, elektroninių mokymo platformų naudojimas ugdymo procese.
5. Vykdomos prevencinės programos.
6. Mokėjimo mokytis kompetencijos ugdymas.
 | 1. Mažėjantis mokinių skaičius;
2. Prastėjanti mokinių sveikata, dažnas sergamumas
3. Išorinės socialinės negerovės (patyčios, rūkymas, alkoholio vartojimas).
4. Neigiamas visuomenės požiūris į švietimo sistemą ir mokytojus menkina mokinių mokymosi motyvaciją ir pažangą
5. Senstantis pedagogų kolektyvas.
 |

**V. 2022 M. PRIOTITETŲ, TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

1 prioritetas. Gerinti ugdymo procesą siekiant individualios mokinio pažangos.

1. Kokybiškas ugdymo proceso organizavimas ir saugios aplinkos kūrimas.
	1. Mažinti žemus pasiekimus turinčių mokinių skaičių.
	2. Dalyvauti STEAM programos veiklose, siekti aukštesnių mokymosi pasiekimų.
	3. Užtikrinti saugią, šiuolaikinius poreikius atitinkančią ugdymosi aplinką.
	4. Dalyvauti atnaujintų ugdymo programų veiklose.

2 prioritetas. Sveika, saugi, partneryste grįsta ugdymo(si) aplinka.

1. Organizuoti pedagoginę, socialinę ir psichologinę pagalbą gimnazijos bendruomenei.
	1. Tęsti dalyvavimą prevencinių programų veiklose.
	2. Stiprinti socialinio emocinio intelekto ugdymą(si).
	3. Teikti specialiąją pedagoginę pagalbą.
	4. Organizuoti veiklas, renginius, puoselėjančius gimnazijos tradicijas.

|  |
| --- |
| 1. **prioritetas. Gerinti ugdymo procesą siekiant individualios mokinio pažangos.**
 |
| **Tikslas.** Kokybiškas ugdymo proceso organizavimas ir saugios aplinkos kūrimas. |
| Uždaviniai | Priemonės | Data | Atsakingi | Laukiami rezultatai |
| **1.1. Mažinti žemus pasiekimus turinčių mokinių skaičių.** | 1.1.1. Ugdymo planų ir programų įgyvendinimas, ugdymo sąlygų užtikrinimas | Rugsėjis | Dalyko mokytojas | Gimnazijos bendruomenė susipažins su ugdymo planu, metodinėse grupėse bus aptartos sąlygos, lemiančios tinkamą programų įgyvendinimą. |
| 1.1.2. Mokinių asmeninių mokymosi ir tobulėjimo tikslų kėlimas ir aptarimas su dalykų mokytojais, klasės auklėtoju, individualios pažangos stebėjimo ir fiksavimo lapų pildymas. | Per metus | Dalykų mokytojai | Mokiniai mokosi planuoti mokymosi tikslus, apmąsto būdus ir priemones, kaip pasieks tikslo. Stebi savo pažangą. |
| 1.1.3. Mokinių mokymosi stebėsena, signalinių pusmečių aptarimas, tėvų informavimas elektroniniame dienyne apie pažangos pokyčius. | Per metus | Dalykų mokytojai | Teikiama savalaikė informacija pagerins mokytojų ir tėvų bendradarbiavimą, siekiant geresnių ugdymosi rezultatų. Atnaujinta tėvų informavimo sistema ikimokyklinio ugdymo skyriuje |
| 1.1.4. Vykdomas kolegų pamokų stebėjimas ir kolegialus grįžtamasis ryšys. | Pagal metodinių grupių planus | Metodinių grupiųpirmininkai | Įvairesnis ir veiksmingesnis ugdymo(si) procesas, didėja mokymo(si) motyvacija, gerėjapamokos kokybė. |
| 1.1.5. Organizuojamos (dalyvaujama) gimnazijos, nacionalinės, tarptautinės mokinių pasiekimų patikros. | Pagal atskirą grafiką | Pavaduotoja ugdymui | Mokytojai gali nustatyti, ar mokiniai turi pakankamai tvirtus pagrindus mokytis toliau, pastebėti tuos, kurių pasiekimai yra žemesni ir laiku jiems suteikti pagalbą. |
| 1.1.6. Mokomųjų dalykų olimpiadų, konkursų, viktorinų organizavimas. | Pagal atskirą grafiką | Pavaduotoja ugdymui | Bus parengti tvarkaraščiai, sudarytos sąlygos mokiniams dalyvauti mokykliniame ture ir vykti į rajoninius, respublikinius turus. |
| **1.2. Dalyvauti STEAM programos veiklose, siekti aukštesnių mokymosi rezultatų.** | 1.2.1. Ugdymo metodų, skirtų mokinių STEAM gebėjimų plėtotei taikymas. | Per metus | Dalykų mokytojai | Dalykų ugdymas vyks plėtojant projektinę veiklą, taikant aktyviojo ugdymo metodus ir priemones: kūrybinį darbą grupėse, mokslinėse laboratorijoje, muziejuose kitose netradicinėse erdvėse. |
| 1.2.2. Partnerystės su įvairiais socialiniais partneriais STEAM dalykų srityje plėtojimas | Per metus | Direktorius, realinių mokslų metodinės grupės pirmininkas | Integruotų gamtos mokslų pamokų vedimas, bendradarbiavimas su Alytaus kolegija (projektinės veiklos kolegijos laboratorijose). Kitų rajono mokyklų mokiniams vedami užsiėmimai gimnazijos gamtamokslių laboratorijoje. |
| 1.2.3. STEAM dalykų populiarinimas formaliajame ir neformaliajame ugdyme. | Per metus | Metodinių grupiųpirmininkai | Informacija apie STEAM veiklas, mokinių pasiekimus talpinama internetinėje svetainėje ir facebook paskyroje. Per tėvų susirinkimus informuojama apie vykdomas veiklas. Organizuojamos su STEAM dalykais susijusios akcijos, parodos ir kitos veiklos. |
| 1.2.4. Materialiųjų išteklių panaudojimas STEAM dalykų plėtrai | Per metus | Direktorius | Mokinio krepšelio lėšų panaudojimas mokymo priemonėms įsigyti, savivaldybės vaikų vasaros stovyklų lėšų panaudojimas dalykų ugdymui. |
| 1.2.5. STEAM dalykų mokytojų kompetencijų tobulinimas | Per metus | Dalykų mokytojai | Tobulins savo kompetencijas dalyvaudami seminaruose, mokymuose, rengs kompetencijų tobulinimo programas ir ves seminarus, dalyvaus projektuose, vykdys patirties sklaidą. |
| 1.2.6. STEAM veiklos analizė ir jos rezultatų panaudojimas gerinant ugdymo(si) kokybę, siekiant aukštesnių mokymosi rezultatų. | Gruodis | Metodinių grupiųPirmininkaiPavaduotoja ugdymui | Vyks dalykų ugdymo kokybės stebėsena, vertinimas, įsivertinimas, mokinių žinių ir gebėjimų patikros |
| 1.2.7. Ugdymo turinio siejimas su gyvenimu ir aplinka | Per metus | Dalykų mokytojai | Mokytojai kartu planuoja, organizuoja, dalyvauja STEAM renginiuose, projektų pristatymuose, aptarimuose. STEAM dalykų turinys glaudžiai siejamas su aktualiomis gyvenimo, mokslo temomis, integruojamas į visas ugdymo sritis. |
| **1.3.** **Užtikrinti saugią, šiuolaikinius poreikius atitinkančią ugdymosi aplinką.** | 1.3.1. Gimnazijos pastatų ir sporto aikštyno modernizavimas | Sausis –birželis | Direktorius | Bus renovuoti gimnazijos pastatai ir baigtas renovuoti stadionas bei aikštynas. |
| 1.3.2. Atnaujinama gimnazijos aplinka, kabinetai aprūpinami mokymo priemonėmis | Per metus | Direktorius | Mokytojų darbo vietos parengtos ugdymo organizavimui mišriu būdu. Lauke įrengta erdvė pradinių klasių mokiniams atlikti patyrimines veiklas. |
| 1.3.3. Poreikių tyrimas. Apsirūpinimo ištekliais plano parengimas. | Per metus | Direktorius | Bus sukurta šiuolaikiška ir mokyklos poreikius atitinkanti materialinė bazė. |
| 1.3.4. Sudaromos sąlygos saugiam buvimui gimnazijoje. | Per metus | VGK, socialinis pedagogas | Užtikrinamas saugus mokinių atvykimas į gimnaziją ir parvykimas namo geltonaisiais autobusais. Gimnazijos patalpos ir teritorija stebima vaizdo kameromis. Per pertraukas budi mokytojai, organizuojamos judrios pertraukos. Vykdoma patyčių intervencija ir prevencija. |
| **1.4. Dalyvauti atnaujintų ugdymo programų veiklose** | 1.4.1. Darbo grupės pasitarimai | Per metus | Direktorius | Sukurta darbo grupė koordinuos paruošiamuosius darbus, parengs veiksmų planą. |
| 1.4.2. Mokytojų dalyvavimas mokymuose apie atnaujintą ugdymo turinį. |  |  | Mokytojai dalyvaus mokomųjų dalykų atnaujinto ugdymo turinio seminaruose, diskusijose, kaups informaciją, padedančią geriau pasiruošti darbui pagal atnaujinto ugdymo turinio programas. |
| 1.4.3. Kolega – kolegai. Informacijos sklaida gimnazijoje. | Per metus | Darbo grupė | Mokytojai dalinsis žiniomis, įžvalgomis, aptars metodinėje priemonėje išsakytas mintis. |
| 1.4.4. Diskusija „Ugdymo turinio kūrimas mokyklos lygmeniu“ | Birželis | Direktorius |
| **2 prioritetas. Sveika, saugi, partneryste grįsta ugdymo(si) aplinka.** |
| **Tikslas. Organizuoti pedagoginę, socialinę ir psichologinę pagalbą gimnazijos bendruomenei** |
| **2.1.** **Tęsti dalyvavimą prevencinių programų veiklose** | 2.1.1. Integruojamos prevencinės programos į mokomuosius dalykus ir neformalų ugdymą. | Per metus | Dalykų mokytojai | Mažėja patyčių, traumų, smurto atvejų. |
| 2.1.2. Organizuojamos diskusijos, rengiami stendai, dalyvaujama akcijose ir projektuose. | Per metus | Socialinis pedagogas |
| 2.1.3. Prevencinių programų vykdymas visose grupėse bei klasėse per klasės auklėtojo organizuojamas veiklas. | Per metus | Klasių auklėtojai |
| 2.1.4. Vasaros poilsio stovyklos organizavimas (teikiant projektus) | Balandis- birželis  | Socialinis pedagogas | Socialiai remtini vaikai dalyvauja mokinių vasaros užimtumo programoje. |
| 2.1.5. Organizuojamos pažintinės, kultūrinės išvykos, sporto varžybos. | Per metus | Klasių auklėtojai |  |
| **2.2.****Stiprinti socialinio emocinio intelekto ugdymą(si).** | 2.2.1. Projekto „Žemų pasiekimų mokinių mokymosi rezultatų gerinimas per socialinį, emocinį ugdymą“ vykdymas. | Iki liepos 1 d.  | Direktoriaus pavaduotoja ugdymui | Mokiniai gebės geriau pažinti save ir kitus, mokysis vertinti savo galimybes, patirs mažiau jaudulio ir daugiau teigiamų emocijų, o tuomet kils mokymosi pažangos rodikliai. Gebėjimas sutarti su kitais prisidės prie sėkmės, pasitenkinimo gyvenimu jausmo |
| 2.2.2. Apvaliojo stalo diskusija „Emocinis neraštingumas. Kas tai?“ | Birželis | Direktoriaus pavaduotoja ugdymui |
| 2.2.3. Dalyvauti seminaruose socialinio emocinio ugdymo temomis. | Per metus | Mokytojai | Įgytas žinias taikys savo darbe. |
| 2.2.4. Vykdyti tėvų (kitų teisėtų atstovų) pedagoginį švietimą | 2 kartus per metus | Klasių auklėtojai | Tėvai turės daugiau žinių apie socialinį emocinį intelektą ir jo įtaką vaiko mokymosi rezultatams, gebėjimui bendrauti. |
| 2.2.5. Naujausios literatūros apie socialinio emocinio intelekto ugdymą ir jo įtaką mokinių pažangai aptarimas. | Birželis | Direktoriaus pavaduotoja ugdymui | Gerės bendradarbiavimo įgūdžiai, mažės elgesio problemų, kils pažangumas, augs pasitikėjimas savimi. |
| **2.3.****Teikti specialiąją pedagoginę pagalbą.** | 2.3.1. Mokytojų ir pagalbos mokiniui specialistų gerosios patirties sklaidos ir kolegialaus grįžtamojo ryšio stiprinimas | Per metus | Direktoriaus pavaduotoja ugdymui | Pagerės mokytojų ir pagalbos mokiniui specialistų bendradarbiavimo kultūra ir mokinių ugdymo(si) kokybė |
| 2.3.2. VGK veiklos tobulinimas | Per metus | VGK pirmininkas | Į VGK veiklą aktyviau įtraukti dalykų mokytojai ir klasių auklėtojai. Sistemingai vertinamas pagalbos priemonių mokiniui efektyvumas. Iškilus įvairiems ugdymosi sunkumams, organizuojami tikslingi mokytojų, pagalbos mokiniui specialistų ir mokinių susitikimai. |
| 2.3.3. Metodinis pasitarimas „Įtraukusis ugdymas – akademiniai pasiekimai ir bendrosios kompetencijos“ | Birželis | VGK pirmininkas | Mokytojai dalinsis patirtimi apie individualų darbą su mokiniais, turinčiais specialiųjų ugdymosi poreikių, bendravimą su jų tėvais, svarbiausius darbo metodus planuojant pamoką. |
| 2.3.4.Ugdyti mokinių, turinčių specialiųjų ugdymosi poreikių bendruomeniškumą, pilietinę savimonę, įtraukiant juos į veiklas, renginius, akcijas. | Per metus | Klasių auklėtojai | Ne mažiau kaip 85 proc. mokinių dalyvauja visuomeninėse, bendruomeniškumo veiklose, rajono ir šalies pilietinėse akcijose. |
| **2.4.** **Organizuoti veiklas, renginius, puoselėjančius gimnazijos tradicijas.** | 2.4.1. Tradicinių gimnazijos bendruomenės veiklų tęstinumas. | Per metus | Kuruojantis vadovas, klasių auklėtojai | Gimnazijoje organizuojamos tradicinės veiklos, naujos veiklos, atspindinčios gimnazijos tradicijas ir kultūrą. |
| 2.4.2. Gimnazijos uniformos, kaip vienijančios simbolikos tolimesnis populiarinimas. | Per metus | Klasių auklėtojai, mokinių taryba | Mokiniai skatinami dėvėti gimnazijos uniformą, ypač reprezentuojant ją tradicinių renginių metu. Siekti, kad bent 65 proc. mokinių dėvėtų drabužius su mokyklos simbolika. |
| * + 1. 2.4.3. Gimnazijos komunikacija ir veiklų viešinimas.
 | Per metus | Darbo grupė | Sistemingai informuojama apie gimnazijos veiklas, pasiekimus. Mokinių ir mokytojų veiklų, kūrybinių darbų viešinimas. |
| 2.4.4. Organizuoti įvairius renginius, įtraukiančius mokinių šeimas ir vietos bendruomenę. | Pagal neformaliojo ugdymo planą | Klasių auklėtojai, būrelių vadovai | Gimnazijoje vyks susitikimai, sporto varžybos bei kiti bendri mokytojų, mokinių ir jų tėvų kitų bendruomenės narių renginiai. |

**IV. UGDYMO PROCESO ORGANIZAVIMAS**

 Mokytojų tarybos posėdžiai.

|  |  |  |
| --- | --- | --- |
| Eil.Nr. | Tema | Data |
| 1. | 1. Dėl metinės veiklos plano projekto pristatymo.2. Dėl mokytojų ir pagalbos mokiniui specialistų 2022-2024 m. m. atestacinės programos pristatymo.3. Dėl mokinio individualios pažangos stebėjimo ir fiksavimo tvarkos aprašo pristatymo4. Dėl kitų einamųjų klausimų. | Sausis |
| 2. | 1. Dėl mokinių I pusmečio ugdymosi rezultatų, lankomumo analizės.2. Dėl mokinių mokymosi poreikių tenkinimo 2022–2023 m. m. apklausos rezultatų.3. Dėl socialinės pedagogės veiklos ataskaitos už 2022 m. | Vasaris |
| 3. | 1. Dėl mokinių signalinio pusmečio rezultatų.2. Dėl STEAM programos veiklų įgyvendinimo. 3. Dėl IV klasių mokinių metinių rezultatų analizės. | Gegužė |
| 4. | 1. Dėl 1–4 klasių mokinių metinių ugdymosi rezultatų, lankomumo analizės, kėlimo į aukštesnę klasę ir papildomų darbų skyrimo. | Birželis |
| 5. | 1. Dėl 1–4 klasių mokinių metinių ugdymosi rezultatų, lankomumo analizės, kėlimo į aukštesnę klasę ir papildomų darbų skyrimo.2. Dėl 2021–2022 m. m. gimnazijos ugdymo plano įgyvendinimo rezultatų, 2022-2023 m. m. gimnazijos ugdymo plano projekto pristatymo.3. Dėl gimnazijos vidaus įsivertinimo tarpinių rezultatų pristatymo. |
| 6. | 1. Dėl 2022–2023 m. m. švietimo politikos prioritetų naujiems mokslo metams pristatymo.2. Dėl supažindinimo su 2022 m. rugsėjo 1 d. tarifikacijos projektu. 3. Dėl 2022–2023 m. m. ugdymo plano pristatymo.5. Dėl 2022 m. BE, PUPP, NMPP rezultatų. | Rugpjūtis |
| 7. | 1. Dėl gimnazijos veiklos įsivertinimo pristatymo.2. Dėl gimnazijos ataskaitos už 2022 m. veiklos ataskaitos.3. Dėl mokytojų ir pagalbos mokiniui specialistų kvalifikacijos kėlimo 2022 metais ataskaitos.4. Dėl mokytojų ir pagalbos mokiniui specialistų 2023-2025 m. m. atestacinės programos pristatymo. | Gruodis |

 Administracijos pasitarimai.

|  |  |  |  |
| --- | --- | --- | --- |
| Eil.Nr. | Data | Tema | Atsakingas |
| 1. | Sausis | 1. Dėl kaukių dėvėjimo ugdymo proceso metu.
2. Dėl Valstybinių ir savivaldybių švietimo įstaigų (išskyrus aukštąsias mokyklas) vadovų pavaduotojų ugdymui, ugdymą organizuojančių skyrių vedėjų veiklos vertinimo išvados formos pildymo.
3. Dėl mokinių individualios pažangos stebėjimo ir fiksavimo tvarkos aprašo.
4. Dėl kovo mėn. veiklos plano.
 | J. GudelienėV. Jatkauskienė |
| 2. | Vasaris | 1. Dėl „Bendrojo ugdymo mokyklų 2022m. įsivertinimo ir pažangos ataskaitos“
2. Dėl maitinimo srautų peržiūrėjimo.
3. Dėl svarbiausių atnaujinamo ugdymo turinio aspektų.
4. Dėl mokytojų darbo grafiko suderinimo su Darbo taryba
 | D. GrėbliūnienėŽ. BagdžiūnienėD. Grėbliūnienė |
| 3. | Kovas | 1. Dėl pasiruošimo nacionalinių mokinių pasiekimų vykdymui.2. Dėl PISA testavimo.3. Dėl dalyvavimo Lietuvos katalikų bažnyčios kronikos jubiliejaus renginiuose. | V. JatkauskienėJ. Gudelienė |
| 4. | Balandis | 1. Dėl vadovėlių ir kitų mokymo priemonių poreikio.2. Dėl Pasirenkamųjų dalykų ir dalykų modulių pasiūlos.3. Dėl bendradarbiavimo su mokinių tėvais (ikimokyklinis skyrius, 1–4 klasės). | V. JatkauskienėJ. Gudelienė |
| 5. | Gegužė | 1. Dėl mokinių pasiekimų olimpiadose ir konkursuose analizė.2. Dėl neformaliojo vaikų švietimo užsiėmimų paklausos ir pasiūlos.3. Dėl ugdymo plano projekto rengimo.4. Dėl netradicinių veiklų organizavimo. | V. JatkauskienėD. GrėbliūnienėJ. Gudelienė |
| 6. | Birželis | 1. Dėl vaikų vasaros poilsio stovyklos organizavimo.2. Dėl gimnazijos veiklos kokybės tarpinio įsivertinimo analizės.3. Dėl mokytojų krūvių. | Ž. BagdžiūnienėD. Grėbliūnienė |
| 7. | Rugpjūtis | 1. Dėl gimnazijos pasiruošimo 2022– 2023 m. m.2. Dėl nemokamo maitinimo, mokinių pavėžėjimo organizavimas.3. Dėl pailgintos darbo dienos grupių darbo organizavimas. | J. Gudelienė |
| 8. | Rugsėjis | 1. Dėl gimnazijos savivaldos veiklos planų vykdymo analizės.2. Dėl pedagoginės dokumentacijos tvarkymo. Ilgalaikių planų, klasių auklėtojų, neformaliojo vaikų švietimo programų aptarimas ir tvirtinimas. | J. Gudelienė |
| 10. | Spalis | 1. Dėl pailgintos darbo dienos grupių veikla: namų ruoša, laisvalaikio organizavimas.2. Dėl elektroninio dienyno pildymo priežiūros.3. Dėl bendradarbiavimas su mokinių tėvais (5–IV klasės). | Direktoriaus pavaduotojos ugdymui |
| 11. | Lapkritis |  1. Dėl pasiruošimas atnaujinto ugdymo turinio įgyvendinimui.2. Dėl 1, 5 klasių mokinių adaptacijos.3. Dėl pasiruošimo kalėdiniams renginiams. | Direktoriaus pavaduotojos ugdymuiD. Grėbliūnienė |
| 12. | Gruodis | 1. Dėl gimnazijos metinės veiklos aptarimo, 2023 m. gimnazijos veiklos planavimo. | J. Gudelienė |

1. **BAIGIAMOSIOS NUOSTATOS**

 Plane numatytų uždavinių įgyvendinimui priemonės tikslinamos, detalizuojamos, papildomos sudarant kiekvieno mėnesio veiklos planus. Plano įgyvendinimo priežiūrą vykdo gimnazijos direktorius, direktoriaus pavaduotojai ugdymui.